Mads Yngve Storvik

Mads Yngve Storvik (født 2. oktober 1974 i Vestvågøy) er en norsk journalist og redaktør, - fra 2017 administrerende direktør og sjefredaktør i Norsk Telegrambyrå. 

Storvik har journalistutdanning fra Høgskulen i Volda, der han gikk ut i 1997.

Han har arbeidet som journalist både i radio og avis. Han frilanset i Radio Vestvågøy i perioden 1990 til 1994, og var redaktør i 1994. Dette året frilanset han også for P4. Han arbeidet i Lofot-Tidende fra 1995 til 1996, før han ble journalist, vaktsjef og redaksjonssjef i NRK i årene 1997 til 2008.

Deretter hadde han stillingen som informasjonsdirektør i Posten Norge fram til 2014.

I årene 2014 til 2016 var han sjefredaktør i avisen Nationen og konsernsjef i Tun Media. I 2016 begynte han som nestleder sport og prosjektleder for OL i Discovery Networks Norge.

Referanser

Kilder 
 «Mads Yngve Storvik blir ny toppsjef i NTB», Dagens Næringsliv 3. april 2017

Eksterne lenker
 

Norske redaktører
NTB
Fødsler i 1974